আনন্দ মোহন কলেজ বাংলাদেশের ময়মনসিংহ শহরে অবস্থিত একটি সরকারি মহাবিদ্যালয়। দক্ষিণ এশিয়ার অন্যতম প্রাচীন শিক্ষাপ্রতিষ্ঠানটি ব্রিটিশ শাসনামলে ১৮৮০ সালে আনন্দমোহন বসু দ্বারা ময়মনসিংহ ইনস্টিটিউশন হিসেবে প্রতিষ্ঠিত হয়। বর্তমানে এটি ময়মনসিংহ শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক ও স্নাতকোত্তর কোর্স চালু আছে। ২০২৪ সালের তথ্যানুসারে এখানে মোট ২৪,৯৮৭ জন শিক্ষার্থী অধ্যয়ন করছে।  থাম্ব|আনন্দ মোহন কলেজের প্রধান ফটক   ইতিহাস  সংযোগ=https://en.wikipedia.org/wiki/File:Anandamohan_Bose.jpg|থাম্ব|কলেজের প্রতিষ্ঠাতা আনন্দমোহন বসু ১৮৭৮ সালে কলকাতার সিটি কলেজ প্রতিষ্ঠার পর, আনন্দমোহন বসু তার নিজ শহর ময়মনসিংহে এর একটি শাখা খোলার সিদ্ধান্ত নেন। ১৮৮০ সালে তার বাসভবনে ময়মনসিংহ ইনস্টিটিউশন নামে একটি শিক্ষাপ্রতিষ্ঠান প্রতিষ্ঠিত করে, যা ১৮৮৩ সালে সিটি কলেজিয়েট স্কুল নামে পরিচিতি পায়। ১৯০১ সালে সিটি কলেজিয়েট স্কুল কলেজ বিভাগ চালু করে এবং এর নামকরণ করা হয় ময়মনসিংহ সিটি কলেজ। পরবর্তীতে, ১৯০৮ সালের ১ জানুয়ারি কলেজ বিভাগের কার্যক্রম কলেজ রোডে স্থানান্তরিত হয় এবং আনন্দমোহন বসু নামানুসারে প্রতিষ্ঠানটির নামকরণ করা হয়। ১৯৬৪ সালে কলেজটি জাতীয়করণ করা হয়। ১৯০৮ থেকে ১৯৪৭ সাল পর্যন্ত আনন্দ মোহন কলেজ কলকাতা বিশ্ববিদ্যালয়ের অধিভুক্ত ছিল। ১৯৪৭ সালে এটি ঢাকা বিশ্ববিদ্যালয়ের অধিভুক্ত হয়। বর্তমানে এটি জাতীয় বিশ্ববিদ্যালয় অধিভুক্ত আছে। সংযোগ=https://en.wikipedia.org/wiki/File:AM_College_Mymensingh_Monument.jpg|থাম্ব|১৯২৬ সালের ১৬ ফেব্রুয়ারি আনন্দ মোহন কলেজ ক্যাম্পাসে রবীন্দ্রনাথ ঠাকুরের পরিদর্শনের একটি স্মৃতিস্তম্ভ কলকাতা উচ্চ আদালতের বিচারক, কলকাতা বিশ্ববিদ্যালয়ের উপাচার্য এবং আন্তর্জাতিক সামরিক আদালতের অন্যতম বিচারক রাধা বিনোদ পাল ১৯১১-২০ সালে এই কলেজের গণিত বিভাগের অধ্যাপক ছিলেন। স্বাধীন বাংলাদেশের প্রথম অস্থায়ী রাষ্ট্রপতি সৈয়দ নজরুল ইসলাম, জাতীয় অধ্যাপক কবীর চৌধুরী, ইতিহাসবিদ প্রফেসর সিরাজুল ইসলাম এবং লেখক ড. সফিউদ্দিন আহমদ আনন্দ মোহন কলেজে শিক্ষকতা করেন।   ক্যাম্পাস  থাম্ব|আনন্দমোহন কলেজের উচ্চ মাধ্যমিক শিক্ষা কার্যক্রমের জন্য নির্মিত নতুন ভবন ক্যাম্পাসটি ময়মনসিংহ শহরের কাঁচিঝুলি এলাকায় অবস্থিত। কলেজটি মোট ১৬.৮০ একর জায়গা নিয়ে গঠিত, যেখানে রয়েছে দ্বিতল একাডেমিক ভবন, আধুনিক গ্রন্থাগার, অডিটোরিয়াম, শহীদ মিনার, পৃথক ছাত্র-ছাত্রী মিলনায়তন, এবং প্রশাসনিক ভবন। ক্যাম্পাসের মধ্যে রয়েছে প্রশস্ত খেলার মাঠ, পুকুর, বোটানিক্যাল গার্ডেন, এবং আধুনিক গবেষণাগার।  ছাত্রছাত্রীদের জন্য কলেজে ৩টি ছাত্র ও ২টি ছাত্রী হোস্টেল রয়েছে। এছাড়াও শিক্ষকদের আবাসিক ভবন, অতিথি ভবন, ব্যাংক বুথ, পোস্ট অফিস, মসজিদ, এবং বিদ্যুৎ সাবস্টেশনের সুবিধা রয়েছে। দরিদ্র ও মেধাবী শিক্ষার্থীদের জন্য কল্যাণ তহবিল, কম্পিউটার প্রশিক্ষণ কেন্দ্র আছে। কলেজ প্রাঙ্গণের ভেতরে একটি পুকুরও রয়েছে।   অনুষদ ও শিক্ষার্থী  বর্তমানে এই কলেজে ময়মনসিংহ শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, ২০টি বিষয়ে স্নাতক (সম্মান), ১৮টি বিষয়ে স্নাতকোত্তর ফাইনাল এবং স্নাতকোত্তর প্রিলিমিনারি কোর্স চালু আছে। স্নাতক (পাশ) কোর্সের অনুমতি থাকলেও পাঠদান বন্ধ আছে। ২০২৪ সালের তথ্যানুযায়ী এখানে উচ্চ মাধ্যমিক স্তরে ২০২২ জন, স্নাতক (সম্মান) স্তরে ১৩,৯৪৫ জন এবং স্নাতকোত্তর স্তরে ৯০২০ জন মিলে মোট ২৪,৯৮৭ জন শিক্ষার্থী অধ্যায়নরত আছে।   উচ্চ মাধ্যমিক    বিজ্ঞান (আসন: ৪৩৬টি)  মানবিক (আসন: ৩০০টি)  বাণিজ্য শিক্ষা (আসন: ২৫০টি)   স্নাতক ও স্নাতকোত্তর  স্নাতক ও স্নাতকোত্তর পাঠদানের অনুষদ ও বিভাগঅনুষদবিভাগস্নাতকস্নাতকোত্তর ফাইনালস্নাতকোত্তর প্রিলিমিনারিবিজ্ঞান অনুষদগণিতপদার্থ বিজ্ঞানরসায়নজীবন ও পৃথিবী বিজ্ঞান অনুষদপ্রাণিবিদ্যাউদ্ভিদবিদ্যাভূগল ও পরিবেশ কলা অনুষদবাংলাইংরেজিইতিহাসদর্শনইসলামিক শিক্ষাইসলামিক ইতিহাস এবং সংস্কৃতিসমাজ বিজ্ঞান অনুষদরাষ্ট্রবিজ্ঞানসমাজ বিজ্ঞানসমাজকর্মঅর্থনীতিবাণিজ্য শিক্ষা অনুষদহিসাব বিজ্ঞানব্যবস্থাপনামার্কেটিংফিন্যান্স অ্যান্ড ব্যাংকিং   সহশিক্ষা কার্যক্রম    বাংলাদেশ ন্যাশনাল ক্যাডেট কোর  রোভার স্কাউট  আনন্দ মোহন কলেজ ডিবেটিং ক্লাব  বাঁধন (স্বেচ্ছায় রক্তদাতাদের সংগঠন)  সাংস্কৃতিক পরিষদ  ফিজিকস ক্লাব  সমকাল সুহৃদ সমাবেশ  পরিবেশ ক্লাব  বোটানি ক্লাব  আজকের পত্রিকা পাঠক বন্ধু  বসুন্ধরা শুভ সংঘ   ফলাফল ও র‍্যাংকিং    এইচএসসি পরীক্ষার ফলাফল  ২০১০ থেকে ২০২৪ সাল পর্যন্ত প্রতিষ্ঠান থেকে মোট ১২,৭০১ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ১১,৬৯৬ জন এবং ফেল করেছে ১,০০৫ জন। ৪,২৫১ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৯২.০৯%, এবং জিপিএ ৫ প্রাপ্তির হার ছিল ৩৩.৪৭%।   ২০২৪ সালের কলেজ র‍্যাংকিং  ২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৬৬তম, ময়মনসিংহ বিভাগ ও জেলায় ৩য় স্থানে অবস্থান করেছে।   জাতীয় বিশ্ববিদ্যালয় র‍্যাংকিং  ২০১৭ ও ২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে প্রতিষ্ঠানটি দেশের সেরা পাঁচটি কলেজের মধ্যে স্থান লাভ করে।   প্রাক্তন শিক্ষার্থী   শিক্ষা-সাহিত্য   ইবরাহীম খাঁ (১৮৯৪-১৯৭৮) বঙ্গীয় আইনসভার সদস্য, একুশে পদক জয়ী।  নীহাররঞ্জন রায় (১৯০৩-১৯৮১) পদ্মভূষণ, সাহিত্য অকাদেমি পুরস্কার, রবীন্দ্র পুরস্কার প্রাপ্ত।  অরবিন্দ পোদ্দার (১৯১৯-২০২১) বাঙালি লেখক, সাহিত্য সমালোচক, প্রাবন্ধিক, অধ্যাপক ও গবেষক।  সৈয়দ ওয়ালীউল্লাহ (১৯২২-১৯৭১) বাঙালি গল্পকার, ঔপন্যাসিক ও নাট্যকার।  হেলেনা খান (১৯২৩-২০১৯) শিশু সাহিত্যিক, গল্পকার, অনুবাদক ও ঔপন্যাসিক।  হুমায়ুন কাদির (১৯৩২-১৯৭৭) বাংলা একাডেমি সাহিত্য পুরস্কার বিজয়ী।  যতীন সরকার (জন্ম:১৯৩৬) বাংলা একাডেমি সাহিত্য পুরস্কার বিজয়ী।  ইফফাত আরা (১৯৩৯-২০২১) বাংলাদেশী ঔপন্যাসিক।  আবুল কাসেম ফজলুল হক (জন্ম: ১৯৪০) বাংলাদেশী প্রাবন্ধিক ও ঢাকা বিশ্ববিদ্যালয়ের প্রাক্তন অধ‍্যাপক।  মতীন্দ্র সরকার (জন্ম:১৯৪০) শিক্ষাবিদ, প্রাবন্ধিক, অনুবাদক ও শিশু সাহিত্যিক।  নির্মলেন্দু গুণ (জন্ম: ১৯৪৫) বাংলা একাডেমি সাহিত্য পুরস্কার, একুশে পদক এবং স্বাধীনতা পুরস্কার প্রাপ্ত কবি।  মুশাররাফ করিম (১৯৪৬-২০২০) বাংলা একাডেমি সাহিত্য পুরস্কার বিজয়ী।  গাজী আজমল (জন্ম: ১৯৪৮) বাংলাদেশী শিক্ষাবিদ ও জীববিজ্ঞান বই লেখক।   শিল্পকলা   প্রতুল চন্দ্র সরকার (১৯১৩-১৯৭১) ভারতবর্ষের একজন বিখ্যাত জাদুকর, শিল্পকলায় পদ্মশ্রী প্রাপক।  সোহেল রানা (জন্ম:১৯৪৭) জাতীয় চলচ্চিত্র পুরস্কার প্রাপ্ত অভিনয়শিল্পী।  প্রশাসন   আবুল ফতেহ (১৯২৪-২০১০) পাকিস্তানী- বাংলাদেশী কূটনীতিবিদ।  আবদুর রউফ (জন্ম:১৯৩৪) বাংলাদেশের সাবেক বিচারপতি ও প্রধান নির্বাচন কমিশনার। স্থাপত্য  এহসান খান, স্থপতি  বিচারপতি  আবদুর রউফ (১৯৩৪–২০২৫) — বিচারপতি এবং সাবেক প্রধান নির্বাচন কমিশনার   রাজনীতি   নুরুল আমিন (১৮৯৩-১৯৭৪) পূর্ব বাংলার মুখ্যমন্ত্রী, পাকিস্তানের প্রধানমন্ত্রী।  সুরেন্দ্রমোহন ঘোষ (১৮৯৩-১৯৭৬) ভারতের গণপরিষদের সদস্য এবং প্রথম লোকসভার সদস্য।  জুবেদ আলী (১৯৩০-২০২২) প্রথম, তৃতীয় ও পঞ্চম জাতীয় সংসদ সদস্য।  মাহবুব আনাম (১৯৩১-২০০১) ষষ্ঠ জাতীয় সংসদ সদস্য।  ইকরামুল হক টিটু (জন্ম:১৯৭৬) ময়মনসিংহ সিটি কর্পোরেশনের প্রথম মেয়র।  মোহিত উর রহমান শান্ত (জন্ম:১৯৭৭) দ্বাদশ জাতীয় সংসদ সদস্য।  মতিউর রহমান (১৯৮২-২০২৩) তৃতীয় ও নবম জাতীয় সংসদ সদস্য।   আরো দেখুন   গুরুদয়াল সরকারি কলেজ  কারমাইকেল কলেজ  নাসিরাবাদ কলেজ  মুসলিম বালিকা উচ্চ বিদ্যালয় ও কলেজ  মুমিনুন্নিসা সরকারি মহিলা কলেজ   তথ্যসূত্র    বহিঃসংযোগ          বিষয়শ্রেণী:১৯০৮-এ ভারতে প্রতিষ্ঠিত বিষয়শ্রেণী:১৯০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:ময়মনসিংহ শিক্ষা বোর্ডের অন্তর্ভুক্ত কলেজ বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র